CELEX: 62007CN0548
Language: mt
Date: 2007-12-10 00:00:00
Title: Kawża C-548/07: Rikors ippreżentat fl- 10 ta' Diċembru 2007 — Il-Kummissjoni tal-Komunitajiet Ewropej vs Ir-Repubblika Ellenika

26.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 22/38
            
         Rikors ippreżentat fl-10 ta' Diċembru 2007 — Il-Kummissjoni tal-Komunitajiet Ewropej vs Ir-Repubblika Ellenika
   (Kawża C-548/07)
   (2008/C 22/68)
   Lingwa tal-kawża: Il-Grieg
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: M. Patakia u M. van Beck)
   
      Konvenutai: Ir-Repubblika Ellenika
   Talbiet
   
               —
            
            
               tiddikjara li r-Repubblika Ellenika naqset milli twettaq l-obbligi li hija għandha skond id-Direttiva 96/34/KE (1) dwar il-ftehim qafas fuq il-leave tal-ġenituri konkluż mill-UNICE, CEEP u ta' ETUC, b'mod partikolari skond il-klawżoli 1(2), 2(1) u (3)(b), 2(3)(e) u (f), 2(4) u (6) tal-ftehim qafas, anness ma' din id-Direttiva.
            
         
               —
            
            
               tordna lir-Repubblika Elleniku tbati l-ispejjeż.
            
         Motivi u argumenti prinċipali
   
               1.
            
            
               Il-Kummissjoni wara li eżaminat kumplessivament il-leġiżlazzjoni Griega li ttrasponiet, fis-sistema legali Griega, id-Direttiva 96/34/KE dwar il-ftehim qafas fuq il-leave tal-ġenituri konkluż mill-UNICE, CEEP u ta' ETUC, stabbiliet li t-traspożizzjoni ma kinitx kompluta u korretta fir-rigward ta' klawżoli speċifiċi ta' l-imsemmi ftehim qafas li ġie implementat permezz ta' l-imsemmija Direttiva, fir-rigward tal-ħaddiema tal-flotta merkantili.
            
         
               2.
            
            
               B'mod partikolari, il-leġiżlazzjoni Griega in kwistjoni li tirratifika l-ftehim kollettivi tas-settur għandha kamp ta' applikazzjoni limitat, peress li ma tapplikax għall-ħaddiema kollha tal-bastimenti merkantili.
            
         
               3.
            
            
               Minbarra dan, sabiex id-dritt tal-leave tal-ġenituri jiġi rikonoxxut lil dawn il-ħaddiema, jeħtieġ, skond il-leġiżlazzjoni Griega, li jiġu ssodisfatti, minbarra l-kundizzjonijiet stabbiliti mill-imsemmija Direttiva, anki l-kundizzjonijiet l-oħra li ġejjin:
               
                           —
                        
                        
                           servizz ta' tnax-il xahar fuq l-istess bastiment,
                        
                     
                           —
                        
                        
                           ekwipaġġ ta' mill-anqas 30 persuna fuq dan il-bastiment,
                        
                     
                           —
                        
                        
                           prova tal-fatt li l-konjugu l-ieħor jaħdem;
                        
                     
                           —
                        
                        
                           kwalifikazzjoni tad-dħul lura mill-leave tal-ġenituri bħala kuntratt ġdid ta'imbark u perijodu ta' xogħol minimu mitlub ex novo ta' 6 jew 7 xhur;
                        
                     
                           —
                        
                        
                           ħlas min-naħa tal-baħri ta' l-ispejjeż sabiex jintbagħat is-sostitut tiegħu;
                        
                     
                           —
                        
                        
                           applikazzjoni ta' l-imsemmija leġiżlazzjoni nazzjonali esklużivament għall-kuntratti ta' imbark konklużi wara d-dħul fis-seħħ tal-ftehim kollettivi;
                        
                     
                           —
                        
                        
                           il-kwalifikazzjoni ta' obbligi kummerċjali bħala kawża ta' force majeure li tiġġustifika n-nuqqas ta' għoti tal-leave tal-ġenituri.
                        
                     
         
               4.
            
            
               Fl-aħħar nett, il-Kummissjoni tiddikjara li la fil-ftehim kollettivi u lanqas fid-deċiżjonijiet Ministerjali li rratifikawhom ma teżisti l-ebda referenza għall-kwistjoni tal-protezzjoni tal-ħaddiema kontra tkeċċija mix-xogħol ikkawżata mit-talba għal, jew mill-għoti ta', leave tal-ġenituri.
            
         
               5.
            
            
               B'konsegwenza, il-Kummissjoni tikkonsidra li r-Repubblika Ellenika naqset milli twettaq l-obbligi li hija għandha skond id-Direttiva 96/34/KE u, b'mod partikolari, skond il-klawżoli 1(2), 2(1) u (3)(b), 2(3)(e) u (f), 2(4) u (6) tal-ftehim qafas fuq il-leave tal-ġenituri, anness ma' din id-Direttiva.
            
         
      (1)  ĠU L 145, 19.6.1996, p. 4.